**ΕΥΡΙΠΙΔΗ ΕΛΕΝΗ**

**ΕΠΑΝΑΛΗΨΗ ΣΤΟΝ ΠΡΟΛΟΓΟ**

**ΠΡΟΣΩΠΑ ΤΟΥ ΜΥΘΟΥ**

1. Να εντοπίσετε και να υπογραμμίσετε στον Πρόλογο της τραγωδίας τα ονόματα θεών, ηρώων, ποταμών. Στη συνέχεια μπαίνετε στην ιστοσελίδα Ψηφίδες για την Ελληνική Γλώσσα [www.greek-language.gr](http://www.greek-language.gr) . Επιλέγετε Αρχαία Ελληνική, πολυμεσικοί πόροι, Αριάνδη, Τρωικός κύκλος και μυθολογία του Νερού . Στη συνέχεια, αφού χωριστείτε σε 4 ομάδες, να γράψετε μια σύντομη παρουσίαση τριων ονομάτων από τα παρακάτω: Ατρέας, Θυέστης, Μενέλαος, Ελένη, Ερμιόνη, Λήδα, Πάρης. Νείλος, Σκάμανδρος , Πρωτέας, Ψαμάθη, Νηρέας (σε 20 με 30 λέξεις για το κάθε όνομα)

(Μπορείτε να αξιοποιήσετε και το λεξικό ονομάτων στο τέλος του σχολικού βιβλίου)

**ΠΡΟΛΟΓΟΣ**

1. Ο Πρόλογος είναι ένα από τα κατά ποσόν διαλογικά μέρη της τραγωδίας. Είναι η **αρχή του έργου**· μπορεί να έχει **μονολογική** αλλά και **διαλογική** μορφή. Με τον πρόλογο οι θεατές μαθαίνουν για τον **τόπο**, το χρόνο, τα βασικά πρόσωπα, την προϊστορία της δράσης και το κεντρικό νήμα της υπόθεσης. Κατά πόσο ανταποκρίνεται ο προηγούμενος ορισμός στον Πρόλογο της Ελένης;
2. Να συγκρίνετε προλόγους από διάφορα κείμενα και να εντοπίσετε τις ομοιότητες με τον Πρόλογο της Ελένης.

Προτείνονται: Ο Πρόλογος του Ερωτόκριτου από το Σπουδαστήριο Νέου Ελληνισμού [www.snhell.gr](http://www.snhell.gr)

και ο Πρόλογος από την Ἰφιγένεια ἐν Ταύροις του Εὐριπίδη σε μετάφραση Θρ. Σταύρου [www.mikrosapoplous.gr](http://www.mikrosapoplous.gr)